# ไอคอม อินคอร์ปอเรเต็ด
ไอคอม อินคอร์ปอเรเต็ด  เป็นผู้ผลิตในระดับอุตสาหกรรมการผลิตอุปกรณ์รับส่งวิทยุของญี่ปุ่น ก่อตั้งขึ้นเมื่อปี พ.ศ. 2497 โดย โทกูโซ อิโนอูเอะ (Tokuzo Inoue) เดิมบริษัทใช้ชื่อว่า "อิโนอูเอะ" ปัจจุบันผลิตภัณฑ์ของบริษัทประกอบไปด้วยอุปกรณ์สำหรับนักวิทยุสมัครเล่น, นักบิน, การใช้งานทางทะเล, การใช้งานเคลื่อนที่ทางบกแบบมืออาชีพ และผู้ที่สนใจเครื่องสแกนวิทยุ

บริษัทมีสำนักงานใหญ่ตั้งอยู่ในนครโอซากะ ประเทศญี่ปุ่น และมีสำนักงานสาขาในสหรัฐ (เคิร์กแลนด์, วอชิงตัน), แคนาดา (เดลตา, บริติชโคลัมเบีย), ออสเตรเลีย (เมลเบิร์น, รัฐวิกทอเรีย), นิวซีแลนด์ (ออกแลนด์), สหราชอาณาจักร (เคนต์, ประเทศอังกฤษ), ฝรั่งเศส (ตูลูซ), เยอรมนี (แบด โซเดน), สเปน (บาร์เซโลนา), และสาธารณรัฐประชาชนจีน (ปักกิ่ง)

 โพรโทคอล 

 IDAS 
IDAS คือการนำโพรโทคอล NXDN มาพัฒนาต่อในรูปแบบของไอคอม สำหรับผลิตภัณฑ์วิทยุสื่อสารสองทางแบบดิจิทัล เพื่อใช้งานทางการค้าเป็นวิทยุเคลื่อนที่ภาคพื้นดินแบบส่วนตัว (Private Land Mobile Radio: PLMR) และระบบการสื่อสารเพื่อความปลอดภัยสาธารณะระดับล่าง โพรโทคอล NXDN เป็นมาตรฐานทางเทคนิคของคอมมอนแอร์อินเตอร์เฟซ (Common Air Interface: CAI) สำหรับการสื่อสารเคลื่อนที่ มันถูกพัฒนาร่วมกันระหว่างไอคอมและเคนวูด คอร์ปอเรชัน

 D-STAR 

ระบบวิทยุแบบเปิด D-STAR ที่ได้รับการพัฒนาโดยไอคอมโดยใช้โพรโทคอลวิทยุดิจิทัลที่พัฒนาโดยสมาคมวิทยุสมัครเล่นญี่ปุ่นและได้รับเงินทุนจากกระทรวงไปรษณีย์และโทรคมนาคม ระบบนี้ถูกออกแบบมาเพื่อการสื่อสารด้วยเสียงและข้อมูลชั้นสูงผ่านวิทยุสมัครเล่นโดยใช้มาตรฐานแบบเปิด

 ผลิตภัณฑ์ 

thumb|right|สถานีวิทยุสมัครเล่นที่ประกอบด้วยวิทยุไอคอมสามเครื่อง
ไอคอม ผลิตวิทยุสื่อสารสองทางและเครื่องรับสำหรับการใช้งานทางทะเล, ย่านความถี่อากาศยาน, การใช้งานวิทยุสมัครเล่น, การใช้งานเคลื่อนที่ทางบก และการใช้งานกิจการวิทยุครอบครัว / กิจการวิทยุคมนาคมเคลื่อนที่ทั่วไป วิทยุบางรุ่นที่ผลิตโดยไอคอมสามารถใช้งานร่วมกับระบบทรังก์ของโมโตโรลา และสมาร์ทรังก์

 เครื่องรับส่งวิทยุมือถือรุ่น IC-V82 
ไอคอม IC-V82 เป็นเครื่องรับส่งสัญญาณวิทยุแบบพกพาในย่านความถี่ VHF (144–146 MHz) ที่มีกำลังส่งออกอากาศสูงสุด 7 วัตต์ ซึ่งไอคอมได้ผลิตและจำหน่ายตั้งแต่ปี พ.ศ. 2547 ถึง 2557 หลังจากหยุดจำหน่าย บริษัทไอคอมได้ออกคำเตือนเกี่ยวกับวิทยุปลอม รวมถึงรุ่น IC-V82 ในเดือนตุลาคม พ.ศ. 2561 บริษัทได้ออกคำสั่งเป็นลายลักษณ์อักษรไปยังผู้ผลิตในประเทศจีนให้หยุดดำเนินการจากเหตุต้องสงสัยว่าทำการผลิตสินค้าไอคอมปลอม บริษัทยังระบุด้วยว่านี่ไม่ใช่ครั้งแรกที่บริษัทดำเนินการในลักษณะดังกล่าว

ในเดือนมิถุนายน พ.ศ. 2565 องค์กร United Against Nuclear Iran ซึ่งเป็นองค์กรล็อบบี้นโยบายต่างประเทศของรัฐบาลในสหรัฐ ได้ระบุว่าเครื่องวิทยุ ไอคอม IC-V82 นั้นถูกใช้โดยกลุ่มฮิซบุลลอฮ์ ซึ่งสหรัฐได้ขึ้นบัญชีเป็นองค์กรก่อการร้ายต่างชาติ และได้ส่งจดหมายถึงบริษัทไอคอมเพื่อชี้แจงข้อกังวลดังกล่าว และเกี่ยวกับความสัมพันธ์ทางธุรกิจที่มีของบริษัทไอคอมกับ Power Group (ตัวแทนของไอคอมในประเทศเลบานอน) และ Faza Gostrar ซึ่งอ้างว่าเป็น "ตัวแทนอย่างเป็นทางการของไอคอมในประเทศอิหร่าน""Risky Business: Icom's Two-Way Radios Landing In The Hands Of Hezbollah", United Against Nuclear Iran, 11 กรกฎาคม 2022.

อุปกรณ์จำนวนมากที่กลุ่มฮิซบุลลอฮ์ซื้อมาซึ่งต่อมาเกิดระเบิดขึ้นในเหตุระเบิดเครื่องวิทยุในประเทศเลบานอน พ.ศ. 2567 ซึ่งทำให้มีผู้เสียชีวิตอย่างน้อย 25 ราย และบาดเจ็บอีกกว่า 708 คน ได้รับรายงานว่าเป็นเครื่องรุ่น IC-V82Christiaan Triebert and Aric Toler (18 กันยายน 2024). "The device blasts on Wednesday may have involved more explosives than Tuesday's, a Times analysis suggests",  The New York Times. ไอคอมได้ทำการสอบสวนในกรณีนี้เมื่อวันที่ 19 กันยายน พ.ศ. 2567 ในขณะที่ผู้บริหารฝ่ายขายของบริษัทในเครือในสหรัฐกล่าวว่า เครื่องวิทยุที่เกี่ยวข้องในเหตุการณ์ดูเหมือนจะเป็นของปลอม